wannaphong/clean_thaiwikipedia huggingface dataset:
# คณะศิลปประยุกต์และการออกแบบ สาขาสถาปัตยกรรมศาสตร์ มหาวิทยาลัยอุบลราชธานี
คณะศิลปประยุกต์และการออกแบบ มหาวิทยาลัยอุบลราชธานี จัดการเรียนการสอนทั้งระดับปริญญาตรี ปริญญาโท และปริญญาเอก

 หลักสูตรการศึกษา 
ปัจจุบัน คณะศิลปประยุกต์และการออกแบบ มหาวิทยาลัยอุบลราชธานี เปิดทำการเรียนการสอนในสาขาวิชา ดังต่อไปนี้

 ปริญญาตรี ปริญญาโท ปริญญาเอกศิลปประยุกต์บัณฑิต (ศ.ป.บ.)
 สาขาวิชาการออกแบบผลิตภัณฑ์Bachelor of Applied Arts, B.AA.(Product Design)
 แขนงวิชาการออกแบบผลิตภัณฑ์(Product Design)
 แขนงการออกแบบสื่อโฆษณาศิลป์(Advertising Design)
 แขนงวิชาการออกแบบเฟอร์นิเจอร์(Fernijure Design)
 แขนงวิชาการออกแบบแฟชั่นและสิ่งทอ(Textle Design)
สถาปัตยกรรมศาสตรบัณฑิต (สถ.บ.)
 สาขาวิชาสถาปัตยกรรมศาสตร์Bachelor of Architecture
 แขนงวิชาเอกสถาปัตยกรรมหลัก(Architecture)
 แขนงวิชาเอกภูมิสถาปัตยกรรม(Landscape Architecture)
 แขนงวิชาเอกสถาปัตยกรรมภายใน(Interior Architecture)
 แขนงวิชาเอกสถาปัตยกรรมผังเมือง(Urban Architecture)ศิลปประยุกต์มหาบัณฑิต (ศ.ป.ม.)
 สาขาวิชาการออกแบบผลิตภัณฑ์Master of Applied Arts, M.A.A.(Product Design)ศิลปประยุกต์ดุษฎีบัณฑิต (ศ.ป.ด.)
 สาขาวิชาการออกแบบผลิตภัณฑ์Doctor of Applied Arts, D.A.A.(Product Design)
ปรัชญาดุษฎีบัณฑิต (ปร.ด.)
 สาขาวิชาการออกแบบผลิตภัณฑ์Doctor of Philosophy, Ph.D.(Product Design)
# เรนาโต คอนสตันติโน
เรนาโต คอนสตันติโน (Renato Constantino) (10 มี.ค. 1919 - 15 ก.ย. 1999) เป็นนักประวัติศาสตร์ชาวฟิลิปปินส์ที่มีอิทธิพล เขาเป็นที่รู้จักในฐานะนักประวัติศาสตร์ฝ่ายซ้ายของฟิลิปปินส์ เขาเป็นพ่อบุญธรรมของนักวิจารณ์การเมือง Randy David

 งาน 
The Philippines: A Past Revisited
Philippines: A Continuing Past
Excerpts from the Speeches of Claro M. Recto
Dissent and Counter-consciousness
Veneration Without Understanding
The Miseducation of the Filipino

 แหล่งข้อมูลอื่น 
ชีวประวัติ
# กลอเรีย มาคาปากัล-อาร์โรโย
กลอเรีย มาคาปากัล-อาร์โรโย  (5 เมษายน ค.ศ. 1947 - ปัจจุบัน) เป็นนักการเมืองฟิลิปปินส์ ที่เคยดำรงตำแหน่งประธานาธิบดีคนที่ 14 ของประเทศฟิลิปปินส์ระหว่าง ค.ศ. 2001 - ค.ศ. 2010 และรองประธานาธิบดีคนที่ 12 ระหว่าง ค.ศ. 1998 ถึง ค.ศ. 2001
กลอเรีย มาคาปากัล-อาร์โรโย ถูกจับกุมขณะพักรักษาตัวที่โรงพยาบาลในข้อหาทุจริตเลือกตั้ง โดยคำสั่งของประธานาธิบดี เบนิกโน "นอยนอย" อาคิโน

 ประวัติ
# การบุกครองอิตาลีของฝ่ายสัมพันธมิตร
การรุกรานอิตาลีของฝ่ายสัมพันธมิตร  เป็นการปฏิบัติการยกพลขึ้นบกเพื่อรุกเข้าสู่อิตาลีบนแผ่นดินใหญ่โดยฝ่ายสัมพันธมิตรในสงครามโลกครั้งที่ 2 เมื่อวันที่ 3 กันยายน ค.ศ. 1943 ภายใต้การบัญชาการของนายพลแฮโรลด์ อเล็กซานเดอร์ แห่งหมู่กองทัพที่ 15 (ร่วมด้วยนายพลมาร์ค เวย์น คลาร์ก แห่งกองทัพที่ 5 ของสหรัฐอเมริกา และนายพลเบอร์นาร์ด มอนต์โกเมอรี แห่งกองทัพที่ 8 ของบริเตน) แผนการรุกดังกล่าวได้เริ่มขึ้นหลังจากฝ่ายพันธมิตรประสบความสำเร็จในการยึดเกาะซิซิลีจากฝ่ายอิตาลีระหว่างการทัพอิตาลี กำลังหลักที่ใช้ในการรุกครั้งนี้ได้ยกพลขึ้นบกที่ชายฝั่งอิตาลีด้านตะวันตกที่เมืองซาแลร์โนภายใต้ชื่อ "ปฏิบัติการหิมะถล่ม" ("Operation Avalanche") ขณะเดียวกันยึงมีปฏิบัติการสนับสนุนอีก 2 ชุดดำเนินไปพร้อมกันที่เมืองคาลาบรีอา (ในชื่อ "ปฏิบัติการเบย์ทาวน์") และเมืองตารันโต (ในชื่อ "ปฏิบัติการสแลปสติ๊ก")
# ฮัน ซึง-ย็อน
ฮัน ซึง-ย็อน (; เกิด 24 กรกฎาคม ค.ศ. 1988) หรือชื่อในการแสดงว่า ซึงย็อน (Seungyeon) เป็นนักร้องและนักแสดงชาวเกาหลีใต้ เป็นสมาชิกของคารา สังกัดดีเอสพีมีเดีย

 ประวัติ 
ฮัน ซึง-ย็อน เกิดวันที่ 24 กรกฎาคม ค.ศ. 1988 ในโซล ประเทศเกาหลีใต้ เธอเดินทางออกจากเกาหลีเพื่อไปศึกษาต่อที่โรงเรียน Tenafly High School ในสหรัฐอเมริกา อย่างไรก็ตาม เธอได้ออกจากโรงเรียนไฮสคูลกลางคันเพื่อประกอบอาชีพเป็นนักร้อง카라 한승연, 알고보니 美명문고 다닌 '엄친딸'  ภายหลังจากการกลับมายังเกาหลี เธอได้รับบทเป็นนักร้องครั้งแรกเมื่อวันที่ 29 มีนาคม ค.ศ. 2007 ในฐานะสมาชิกวงคาราพร้อมกันกับปาร์ค กยูริ, จอง นิโคล และคิม ซองฮี

เธอสอบผ่านการทดสอบคุณสมบัติจากสถาบันไฮสคูลซึ่งมีชื่อว่า College Scholastic Ability Test และได้รับการศึกษาต่อที่มหาวิทยาลัยคยองฮี คณะศิลปะภาพยนตร์และการละคร

 ผลงานเพลง 
 คารา 
ดูบทความที่ คารา
 ซิงเกิล 
 ค.ศ. 2009 : "Nolleowa" - Nassun (ฟีเจอร์ ฮัน ซึง-ย็อน)
 ค.ศ. 2009 : "Gijeok" - Han Seungyeon (ซาวด์แทรกชุด Welcome to my House)
 ค.ศ. 2009 : "Dugeunduguen Tomorrow" - 4 ทูมอโร่ (ฟีเจอร์ ฮัน ซึง-ย็อน)

 ภาพยนตร์ 
สถานีโทรทัศน์รายการวันที่ออกอากาศMBC เกมMSL เบรก 17 ตุลาคม ค.ศ. 2007 - 27 สิงหาคม ค.ศ. 2008KMTVบอยส์แอนด์เกิลด์มิวสิค ไกด์ 30 มิถุนายน ค.ศ. 2008 - 8 พฤษภาคม ค.ศ. 2009MBC เอเวอรี่ 1แฟมิลี่นีด 7 ตุลาคม ค.ศ. 2008 - 30 ธันวาคม ค.ศ. 2008MBCเซ็คชั่น TV 21 พฤศจิกายน ค.ศ. 2008 - 25 มกราคม ค.ศ. 2009

 ออดิโอบุ๊ค 
 วิคเตอร์เดอะฟูล โดย โจอาชิม เดอ โพซาดา, วอยซ์ออฟลอรา
# ร็อบ ชไนเดอร์
โรเบิร์ต ไมเคิล "ร็อบ" ชไนเดอร์  เกิดเมื่อวันที่ 31 ตุลาคม ค.ศ. 1963 เป็นนักแสดง ดาราตลก นักเขียนบทและผู้กำกับ ชาวอเมริกัน เป็นผู้บุกเบิกสเก็ตช์คอเมดี้ทางช่องเอ็นบีซี ที่ชื่อรายการ Saturday Night Live ชไนเดอร์ยังมีผลงานแสดงภาพยนตร์ รับบทในหนังตลกอย่างเรื่อง  Deuce Bigalow: Male Gigolo, The Hot Chick, และ Grown Ups
# ทูซอน
ทูซอน  เป็นเมืองตั้งอยู่ทางใต้ของรัฐแอริโซนา ประเทศสหรัฐอเมริกา ห่างจากเมืองฟินิกซ์ทางทิศตะวันออกเฉียงใต้ 188 กิโลเมตร และห่างจากชายแดนสหรัฐอเมริกา-เม็กซิโก 98 กิโลเมตร ในการสำมะโนประชากรปี พ.ศ. 2553 มีจำนวนประชากรทั้งสิ้น 520,116 คน

 ตารางสภาพภูมิอากาศในทูซอน
# ลองบีช (รัฐแคลิฟอร์เนีย)
ลองบีช (อังกฤษ : Long Beach) เป็นเมืองตั้งอยู่ทางทิศใต้ของรัฐแคลิฟอร์เนีย บนชายฝั่งมหาสมุทรแปซิฟิก ในเขตลอสแอนเจลิสเคาน์ตี้ ตั้งอยู่ทางทิศใต้ของเมืองลอสแอนเจลิส 32 กิโลเมตร ในปี 2552 มีจำนวนประชากรประมาณ 492,682 คน 

ท่าเรือลองบีช เป็นหนึ่งในท่าเรือที่ใหญ่ที่สุดในโลก อุตสาหกรรมที่สำคัญของเมือง คือ อุตสาหกรรมน้ำมันซึ่งพบมากทั้งบนบกและในน้ำ อากาศยาน และชิ้นส่วนรถยนต์
# พระหริหระ
พระหริหระ (,) เป็นอวตารรวมของพระวิษณุ (หริ) และพระศิวะ (หระ) เทพเจ้าในศาสนาฮินดู พระนามอื่น เช่น ศันกรนารายณ์ (มาจาก "ศังกระ" คือพระศิวะ และ "นารายณ์" คือพระวิษณุ) และ พรหมนารายณ์ ดังนั้นจึงพบการบูชาพระหริหระทั้งในลัทธิไวษณพและลัทธิไศวะ ให้เป็นพระเป็นเจ้าสูงสุดองค์หนึ่ง

คำว่า "หริหระ" บางครั้งก็ใช้กล่าวถึงคำศัพท์ในเชิงปรัชญาที่แสดงถึงการรวมพระวิษณุและพระศิวะในมุมมองที่แตกต่างภายใต้ความสูงสุดเดียวกันคือพรหมัน แนวคิดของหริหระจึงเทียบเคียงกับ "ความเป็นหนึ่งเดียวของสรรพสิ่ง" ในคัมภีร์ของปรัชญาฮินดูสำนักอทไวตะเวทานตะDavid Leeming (2001), A Dictionary of Asian Mythology, Oxford University Press, , page 67

เทวรูปที่เก่าแก่ที่สุดของพระหริหระ พบที่ถ้ำหมายเลข 1 และ 3 ของมนเทียรในถ้ำพทามี ซึ่งสร้างขึ้นราวคริสต์ศตวรรษที่ 6Alice Boner (1990), Principles of Composition in Hindu Sculpture: Cave Temple Period, Motilal Banarsidass, , pages 89-95, 115-124, 174-184TA Gopinatha Rao (1993), Elements of Hindu iconography, Vol 2, Motilal Banarsidass, , pages 334-335
# ฟลอริดา (แก้ความกำกวม)
ฟลอริดา  สามารถหมายถึง
 รัฐฟลอริดา
 ฟลอริดา, คิวบา
 ฟลอริดา, เปอร์โตริโก
 เกาะฟลอริดา หรือ Nggela Islands เกาะหนึ่งในหมู่เกาะโซโลมอน
ดูเพิ่ม
 โฟล ไรเดอ (Flo Rida) แร็ปเปอร์อเมริกัน
# โทคิโอโฮเทล
โทคิโอโฮเทล  เป็นวงป็อปร็อกจากเยอรมนี ก่อตั้งที่เมืองมัคเดอบวร์ค ตั้งแต่ปี ค.ศ. 2001 โดยนักร้องนำ บิล เคาลิทซ์, มือกีตาร์ ทอม เคาลิทซ์, มือกลอง กุสตัฟ ชเลเฟอร์ และมือเบส เกออร์จ ลิสทิง ทั้ง 4 มีซิงเกิลอันดับ 1 อยู่ 4 ซิงเกิล มีอัลบั้มอันดับ 1 อยู่ 3 อัลบั้มในเยอรมนี มียอดขายซีดีและดีวีดี 5 ล้านชุดProminente: Tokio Hotel will den gesamten Planeten erobern – Nachrichten Vermischtes – WELT ONLINE 

หลังจากที่พวกเขาบันทึกเสียงเดโม่ซีดีที่ไม่ได้ออกจำหน่ายในนาม "Devilish" สัญญากับโซนีบีเอ็มจีเยอรมนีที่หมดไป พวกเขาก็ออกอัลบั้มภาษาเยอรมันชุดแรกในชื่อ Schrei ในฐานะวงที่ชื่อ โทคิโอโฮเทล กับค่ายยูนิเวอร์แซลเยอรมัน ในปี 2005 อัลบั้มชุด Schrei ขายได้มากกว่าครึ่งล้านชุดทั่วโลก และมีซิงเกิลติดท็อป 5 อยู่ 4 ซิงเกิลทั้งในเยอรมนีและออสเตรีย ในปี 2007 วงออกอัลบั้มภาษาเยอรมันชุดที่ 2 ที่ชื่อ Zimmer 483  และออกอัลบั้มภาษาอังกฤษชุดแรก  Scream ที่มียอดขายรวมมากกว่า 1 ล้านชุดทั่วโลกและยังทำให้พวกเขาได้รับรางวัลเอ็มทีวียุโรปมิวสิกอวอร์ดส สาขาศิลปินหน้าใหม่นานาชาติยอดเยี่ยม ในเดือนกันยายน 2008 พวกเขายังได้รับรางวัลเอ็มทีวีวิดีโอมิวสิกอวอร์ดสที่สหรัฐอเมริกาเป็นครั้งแรกในสาขา ศิลปินหน้าใหม่ยอดเยี่ยม ต่อมาเดือนตุลาคม 2008 พวกเขาได้รับ 4 รางวัลจาก Los Premios รวมถึงในสาขาศิลปินหน้าใหม่นานาชาติยอดเยี่ยมและเพลงแห่งปี งานจัดขึ้นที่เม็กซิโก พวกเขายังได้รับรางวัลเฮดไลเนอร์ในงานเอ็มทีวียุโรปมิวสิกอวอร์ดสปี 2008 ที่จัดขึ้นที่ลิเวอร์พูล และได้รับรางวัลกลุ่มยอดเยี่ยมในเอ็มทีวียุโรปมิวสิกอวอร์ดส 2009 ที่จัดขึ้นที่เบอร์ลิน
# IOS (แก้ความกำกวม)
IOS อาจหมายถึง
 ซิสโก IOS ระบบปฏิบัติการสำรับเราต์เตอร์ซิสโก
 ไอโอเอส (iOS) ในชื่อเดิม ไอโฟนโอเอส (iPhone OS) ระบบปฏิบัติการสำหรับไอโฟน
 ไอโอเอส (เฟิร์มแวร์) (IOS) เฟิร์มแวร์สำหรับเครื่องเล่นเกมวี
# มะซะกิ ซะกิ
มะซะกิ ซะกิ (ญี่ปุ่น:正木正明) เกิดเมื่อ พ.ศ. 2497 เป็นชาวโอซาก้า จบจากโรงเรียนกฎหมาย เป็นสมาชิกของสมาคมสร้างคุณค่า หรือ โซคา งัคไก ปัจจุบันเป็นผู้แทนนายกสมาคมโซคา งัคไก
ประวัติ
เกิดในปี พ.ศ. 2497
พ.ศ. 2504 ได้เข้าเป็นสมาชิกของสมาคมสร้างคุณค่า ได้ปฏิบัติศรัทธาในพุทธธรรมของพระนิชิเรนไดโชนิน และในเวลาต่อมาได้เป็นประธานกรรมการบริหารการศึกษาของสมาคม
พ.ศ. 2550 ได้เป็นผู้แทนนายกสมาคมโซคา งัคไก

ตำแหน่งต่างๆ
หัวหน้าระดับสูงสมาคมสร้างคุณค่า
ประธานกลุ่มสมาคมสร้างคุณค่า
หัวหน้ายุวชนสมาคมสร้างคุณค่า
กรรมการยุวชนสมาคมสร้างคุณค่า
หัวหน้าสมาคมสร้างคุณค่า โตเกียว
หัวหน้าเจ้าหน้าที่ประสานงานสมาคมสร้างคุณค่า สำนักงานใหญ่
กรรมการสมาคมสร้างคุณค่าฝ่ายมหาวิทยาลัย
รองประธานหนังสือพิมพ์เซเคียว
ผู้แทนนายกสมาคมโซคา งัคไก
# เอลิซาเบท แบงส์
เอลิซาเบท แบงส์  เกิดเมื่อวันที่ 10 กุมภาพันธ์ ค.ศ. 1974 เป็นนักแสดงชาวอเมริกัน เป็นที่รู้จักจากบทบาทในเรื่อง  Definitely, Maybe, Zack and Miri Make a Porno, W., Role Models, Wet Hot American Summer, The Uninvited และภาพยนตร์ในชุด Spider-Man เธอมีชื่อเสียงจากบท ดร. คิม บริกส์ ในซิตคอมเรื่อง Scrubs
# โบนาเวนตูรา
นักบุญโบนาเวนตูรา  (ค.ศ. 1221 – 15 กรกฎาคมค.ศ. 1274) เป็นไฟรอาร์ในศาสนาคริสต์นิกายโรมันคาทอลิกชาวอิตาลี ดำรงตำแหน่งอัคราธิการคนที่ 7 ของคณะภราดาน้อย (Order of Friars Minor) หรือที่รู้จักกันโดยทั่วไปว่าคณะฟรันซิสกัน ได้รับสมณศักดิ์เป็นพระคาร์ดินัลบิชอปแห่งอัลบาโน นอกจากนี้ยังเป็นนักปรัชญาและนักเทววิทยาศาสนาคริสต์ที่มีชื่อเสียงที่สุดคนหนึ่งในสมัยกลาง จนได้รับการยกย่องให้เป็นนักปราชญ์แห่งคริสตจักร มีสมญานามว่า “นักปราชญ์ชั้นเสราฟิม”

 ประวัติ 
นักบุญโบนาเวนตูรา มีนามเดิมว่าโจวันนีแห่งฟีดันซา (Giovanni di Fidanza) เป็นชาวเมืองบัญโญเรโจ (Bagnoregio) ในวัยเด็กเคยล้มป่วยหนัก แต่นักบุญฟรันเชสโกแห่งอัสซีซีได้มาช่วยสวดอ้อนวอนพระเจ้าให้ท่านจนท่านหายป่วย และท่านได้เห็นอนาคตของเด็กน้อย จึงเปล่งอุทานว่า “โอ โบนา เวนตูรา” (ผู้นำโชค!)Bonaventure. Catholic online. เรียกข้อมูลวันที่ 13 ส.ค. พ.ศ. 2553.

เมื่ออายุได้ 20 ปีได้ปฏิญาณตนเป็นไฟรอาร์สังกัดคณะฟรันซิสกัน แล้วไปศึกษาสาขาวิชาปรัชญาและเทววิทยาที่ปารีสวีรศักดิ์ วนาโรจน์สุวิช, ประวัตินักบุญตลอดปี, สมณองค์กรสนับสนุนงานแพร่ธรรมในประเทศไทย, 2550, หน้า 267 – 8 และได้รู้จักสนิทสนมกับตอมมาโซแห่งอากวีโน   ซึ่งต่อมาผู้นี้ก็ได้กลายเป็นนักบุญและนักปราชญ์ที่ยิ่งใหญ่ที่สุดอีกคนหนึ่งของศาสนจักรคาทอลิก เมื่อท่านเรียนจบก็รับหน้าที่เป็นอาจารย์อยู่หลายปี

เมื่ออายุได้ 35 ปี ท่านถูกเลือกให้ดำรงตำแหน่งอัคราธิการของคณะ ซึ่งเป็นช่วงที่คณะของท่านกำลังประสบปัญหาความแตกแยกภายใน  ท่านได้ใช้ความรู้และความสามารถอย่างเต็มที่ในการปกครองและจัดการคณะให้เป็นระบบ จนได้รับขนานนามว่าเป็น “ผู้ก่อตั้งและบิดาคนที่สองของคณะ” เพราะนักบุญฟรันซิสซึ่งเป็นผู้ก่อตั้งจริงนั้นไม่ได้วางระบบการบริหารคณะไว้

ท่านยังเป็นผู้ถ่อมตนถึงขั้นปฏิเสธการรับตำแหน่ง “อาร์ชบิชอปแห่งยอร์ก” จากสมเด็จพระสันตะปาปาเคลเมนต์ที่ 4 แต่ในสมัยสมเด็จพระสันตะปาปาเกรกอรีที่ 10 ท่านก็ถูกบังคับให้รับตำแหน่งพระคาร์ดินัลบิชอปแห่งอัลบาโน  เพื่อช่วยการจัดประชุมสังคายนาลียงครั้งที่สอง อันมีจุดประสงค์เพื่อรวมคริสตจักรคาทอลิกและอีสเทิร์นออร์ทอดอกซ์ให้เป็นเอกภาพ

 มรณกรรม 
ก่อนนักบุญโบนาเวนตูราจะถึงแก่มรณกรรม ท่านได้ลาออกจากตำแหน่งอัคราธิการ และสิ้นใจเมื่อวันที่ 15 กรกฎาคม ค.ศ. 1274 ขณะยังทำหน้าที่อำนวยการงานสังคายนา โดยมีสมเด็จพระสันตะปาปาเฝ้าดูอยู่จนวาระสุดท้ายของท่าน

 หลังมรณกรรม 
พระคาร์ดินัลโบนาเวนตูรา ได้รับการประกาศเป็นนักบุญโดยสมเด็จพระสันตะปาปาซิกซ์ตุสที่ 4 เมื่อวันที่ 14 เมษายน ค.ศ. 1482 และในปี ค.ศ. 1588 สมเด็จพระสันตะปาปาซิกซ์ตุสที่ 5 ก็ประกาศให้ท่านเป็นนักปราชญ์แห่งคริสตจักร

 ผลงาน 
thumb|Legenda maior, 1477
 Life of St Francis of Assisi (ชีวิตของนักบุญฟรังซิสแห่งอัสซีซี), TAN Books, 2010.  ISBN 9780895551511
 On the Reduction of the Arts to Theology (De Reductione Artium ad Theologiam) (การลดทอนศิลปศาสตร์ลงเป็นเทววิทยา), Franciscan Institute Publications, 1996.  ISBN 978-1-57659-043-0
 Itinerarium Mentis in Deum (การเดินทางของวิญญาณสู่พระเป็นเจ้า), (†)Philotheus Boehner, OFM, Franciscan Institute Publications, 2002. ISBN 978-1-57659-044-7
 Saint Bonaventure’s Disputed Questions on the Mystery of the Trinity (คำถามเรื่องรหัสยภาวะของพระตรีเอกภาพ),  Franciscan Institute Publications, 1979. ISBN 978-1-57659-045-4.
 .
# คณะศิลปกรรมศาสตร์ มหาวิทยาลัยรามคำแหง
คณะศิลปกรรมศาสตร์ มหาวิทยาลัยรามคำแหง เป็นคณะในมหาวิทยาลัยรามคำแหง ที่เปิดสอนวิชาด้านศิลปกรรมศาสตร์ มีพระราชกฤษฎีกาจัดตั้งคณะศิลปกรรมศาสตร์ขึ้นในมหาวิทยาลัยรามคำแหง นับเป็นคณะทางศิลปศาสตร์ ของมหาวิทยาลัยรามคำแหง นอกจากด้านการสอนแล้ว คณะศิลปกรรมศาสตร์ยังทำหน้าที่วิจัย บุกเบิก และพัฒนาวิชาการด้านศิลปกรรม รวมทั้งทะนุบำรุงศิลปะและวัฒนธรรมตามนโยบายของมหาวิทยาลัย

 ประวัติ 
คณะศิลปกรรมศาสตร์ มหาวิทยาลัยรามคำแหง ได้รับการอนุมัติจัดตั้งหลักสูตรในวันที่ 25 ธันวาคม พ.ศ. 2549 ก่อตั้งโดย รองศาสตราจารย์รังสรรค์ แสงสุข โดยจัดตั้งขึ้นจากแนวคิดที่จะทำนุบำรุงศิลปวัฒนธรรม ซึ่งพร้อมเปิดให้ทำการเรียนการสอนในปี พ.ศ. 2550 ในช่วงแรกของการก่อตั้งนี้ ถือได้ว่ายังขาดความพร้อมในด้าน อาคารเรียน วัสดุอุปกรณ์ ที่ใช้ในการเรียนการสอนไปบ้าง แต่จากความร่วมมือจากอาจารย์และนักศึกษาทำให้สามารถดำเนินการต่อไปได้

คณะศิลปกรรมศาสตร์ มหาวิทยาลัยรามคำแหง มีสถานที่ทำการถาวรที่อาคารสุโขทัย ชั้นที่ 15 เปิดรับสมัครนักศึกษาครั้งแรกในปี พ.ศ. 2550 ใน 3 สาขาวิชา ซึ่งได้แก่ สาขาวิชานาฏกรรมไทย ดนตรีไทย และดนตรีไทยสมัยนิยม

 รายนามคณบดีตั้งแต่ก่อตั้งจนถึงปัจจุบัน 
 รองศาสตราจารย์รังสรรค์ แสงสุข 
 อาจารย์ ดร. สมศักดิ์ เกตุแก่นจันทร์
 อาจารย์อรอนงค์ อิงชำนิ (ดำรงตำแหน่งท่านปัจจุบัน)
 สาขาวิชาที่เปิดสอน 
สาขาวิชาที่เปิดสอน
 สาขาวิชานาฏกรรมไทย
โครงสร้างหลักสูตรสาขาวิชานาฏกรรมไทย
- แผนการศึกษาสาขาวิชานาฏกรรมไทย

 สาขาวิชาดนตรีไทย
- โครงสร้างหลักสูตรสาขาวิชาดนตรีไทย
- แผนการศึกษาสาขาวิชาดนตรีไทย
 สาขาวิชาดนตรีไทยสมัยนิยม
- โครงสร้างหลักสูตรสาขาวิชาดนตรีไทยสมัยนิยม
- แผนการศึกษาสาขาวิชาดนตรีไทยสมัยนิยม (วิชาเอกดนตรีลูกกรุง)
- แผนการศึกษาสาขาวิชาดนตรีไทยสมัยนิยม (วิชาเอกดนตรีลูกทุ่ง)

 หลักสูตร 
 ปริญญาตรี 
 สาขาวิชานาฏกรรมไทย
 สาขาวิชาดนตรีไทย
 สาขาวิชาดนตรีไทยสมัยนิยม
# สมเด็จพระราชินีรัตนาแห่งเนปาล
สมเด็จพระราชินีรัตนาราชยลักษมีเทวีศาหะ (ประสูติ: 19 สิงหาคม พ.ศ. 2471) เป็นพระบรมราชินีในสมเด็จพระเจ้ามเหนทระแห่งเนปาล โดยพระองค์เป็นทั้งพระมาตุจฉาและพระวิมาดาในสมเด็จพระราชาธิบดีพีเรนทระ และสมเด็จพระราชาธิบดีชญาเนนทระ

 พระราชประวัติ 
สมเด็จพระราชินีรัตนา เป็นธิดาของมหาราชกุมาร หริศัมเศร์ ชังพหาทุรราณา กับมหาราชกุมารี เมฆากุมารี ราชยลักษมีเทวี และเป็นพระขนิษฐาของเจ้าหญิงอินทระ มกุฎราชกุมารีแห่งเนปาล พระชายาพระองค์แรกของสมเด็จพระเจ้ามเหนทระเมื่อครั้งดำรงพระอิสริยยศเป็นมกุฎราชกุมาร ทั้งสองมีพระราชโอรสธิดาด้วยกัน 6 พระองค์HM King MAHENDRA Bir Bikram Shah Dev 

ครั้นมกุฎราชกุมารีอินทระได้สิ้นพระชนม์ลงในปี พ.ศ. 2493 สองปีต่อมามกุฎราชกุมารมเหนทระจึงได้เสกสมรสใหม่กับรัตนา ราณา น้องสาวของอดีตพระชายา พระองค์ดำรงเป็นพระอิสริยยศเป็นมกุฎราชกุมารีพระองค์ใหม่และย้ายเข้าไปประทับที่พระราขวังนารายัณหิตี แต่ไม่มีพระราชบุตรด้วยกัน

 ในตำแหน่งพระราชินี 
มกุฎราชกุมารีรัตนาได้ครองตำแหน่งสมเด็จพระราชินีแห่งเนปาลหลังจากสมเด็จพระเจ้าตริภูวันเสด็จสวรรคต ในปี พ.ศ. 2498 

ภายหลังสมเด็จพระเจ้ามเหนทระ พระสวามี ได้เสด็จสวรรคตด้วยพระอาการพระหทัยวายในอุทยานแห่งชาติป่าจิตวัน พระองค์จึงได้ดำรงตำแหน่งเป็นพระราชชนนี ก่อนการเปลี่ยนแปลงการปกครองของเนปาล พระองค์ได้ประกอบพระราชกรณียกิจเกี่ยวกับกิจกรรมต่าง ๆ ของเยาวชนในเนปาล

จากการรับรู้ของประชาชนต่างมองว่า พระองค์เป็นเจ้านายผู้ทรงเย่อหยิ่ง กล่าวกันว่าพระองค์เป็นผู้สนับสนุนให้กษัตริย์ชญาเนนทระทรงยึดอำนาจเมื่อปี พ.ศ. 2548

 หลังการเปลี่ยนแปลงการปกครอง 
thumb|พระองค์และพระสวามีฉายพระรูปกับเอลวิส เพรสลีย์ ณ ลอสแอนเจลิส สหรัฐอเมริกา เมื่อปี พ.ศ. 2503
หลังจากการเปลี่ยนแปลงการปกครองในประเทศเนปาล พระบรมวงศานุวงศ์ทุกพระองค์ถูกลดพระยศเป็นสามัญชน พระบรมวงศานุวงศ์ต้องเสด็จออกจากจากที่ประทับในพระราชวังนารายัณหิตีซึ่งจะมีการดัดแปลงเป็นพิพิธภัณฑสถานแห่งชาติ สมเด็จพระราชาธิบดีชญาเนนทระได้เสด็จออกจากพระราชวังนารายัณหิตีก่อนหน้าเส้นตาย 1 วัน โดยได้อาศัยอยู่ในพระราชวังฤดูร้อนนาคารชุนะ (Nagarjuna) ซึ่งอยู่ชานเมือง ส่วนมกุฎราชกุมารแห่งเนปาลได้อาศัยอยู่ในบ้านส่วนพระองค์กลางกรุงของสมเด็จพระราชาธิบดีชญาเนนทระ 

แต่อย่างไรก็ตามรัฐบาลเนปาลก็อนุญาตให้พระองค์ และสาราลา โกร์คาลี หรือ สาราลา ตามาง (Sarala Tamang) อดีตนักนางสนมในสมเด็จพระเจ้าตริภูวัน สามารถพำนักภายในเรือนหลังเล็กภายในพระราชวังนารายัณหิตีได้ เนื่องจากรัฐบาลเห็นว่าทรงชราภาพแล้วอดีตประมุขเนปาล ทิ้งวัง-เคลียร์ข่าวลืออดีตFormer queen mother allowed to stay in palace Barun Roy on June 10, 2008 ส่วนพระองค์ประทับอยู่ในพระตำหนักมเหนทรมันซิล (Mahendra Manzil) ที่มีพื้นที่เพียง 30 เฮกตาร์

 พระอิสริยยศ 
 รัตนาราชยลักษมีเทวี ราณา (พ.ศ. 2471—2495)
 เจ้าหญิงรัตนา มกุฎราชกุมารีแห่งเนปาล (พ.ศ. 2495—2498)
 สมเด็จพระราชินีรัตนาแห่งเนปาล (พ.ศ. 2498-2515)
 สมเด็จพระราชินีรัตนา พระราชชนนี (พ.ศ. 2515-2544 และ พ.ศ. 2544-2551)
 สมเด็จพระราชินีรัตนา พระอัยยิกาเจ้า (พ.ศ. 2544)
# สุรพงษ์ บุนนาค
สุรพงษ์ บุนนาค นักเขียนนวนิยาย บทความ สารคดี เจ้าของรางวัลนราธิป ประจำปี พ.ศ. 2545 ทำเนียบรางวัลนราธิป

สุรพงษ์จบการศึกษาจากประเทศเยอรมนี เคยทำงานเป็นนักเขียนบทภาพยนตร์ให้กับสำนักข่าวสารอเมริกัน และสถานีโทรทัศน์ช่อง 4 (ปัจจุบันคือ โมเดิร์นไนน์) ในช่วงก่อตั้งสถานี เมื่อ พ.ศ. 2498 จากนั้นได้ไปทำงานกับสถานีวิทยุเสียงอเมริกา ที่กรุงวอชิงตัน เป็นเวลาหลายปี  

สุรพงษ์มีผลงานเขียนในหลายรูปแบบ ทั้งสารคดีท่องเที่ยว เนื่องจากความชื่นชอบในการเดินทางท่องเที่ยว, สารคดีเกี่ยวกับสงครามโลกครั้งที่สอง, สารคดีเกี่ยวกับศิลปะตะวันตก ทั้งเกี่ยวกับประวัติคีตกวีดนตรีคลาสสิก และช่างวาดศิลปะอิมเพรสชันนิสม์

สุรพงษ์ บุนนาคถึงแก่กรรมด้วยโรคมะเร็ง เมื่อวันที่ 29 กันยายน พ.ศ. 2545 อายุ 82 ปี
# ความผิดปกติที่เกิดหลังความเครียดที่สะเทือนใจ
ภาวะความเครียดผิดปกติหลังเหตุสะเทือนใจ  มีชื่อย่ออย่างเป็นสากลว่า PTSD เป็นภาวะความเครียดที่ก่อให้เกิดอาการดังกล่าว อาการมักเป็นหลังจากเจอสถานการณ์ที่สะเทือนใจ ซึ่งเกิดขึ้นจาก Acute stress reaction ที่จะเกิดอาการขึ้นทันทีหากเจอเหตุการณ์ที่สะเทือนใจ

 สาเหตุ 
ได้พบเจอกับเรื่องราวหรือสถานการณ์ที่สะเทือนใจมาก ๆ ซึ่งมักเป็นแบบเรื้อรัง และมักจะเกิดขึ้นในสถานการณ์หายนะต่าง ๆ ได้แก่
 Natural disaster ภัยธรรมชาติ เช่น สึนามิ ภูเขาไฟระเบิด
 Technological disaster ภัยที่เกิดจากความก้าวหน้าของมนุษย์ เช่น ระเบิดปรมาณู สารกัมมันตภาพรังสีรั่วไหล
 Man made disaster เช่น ก่อการร้าย ฆ่าล้างเผ่าพันธุ์ น่าสังเกตว่าสถานการณ์นี้ส่งผลให้เกิด PTSD ถึง 70% แสดงให้เห็นว่าสิ่งใดก็ตามที่มีผลด้านจิตใจเข้ามาเกี่ยวข้องจะยิ่งทำให้เกิด PTSD ง่ายขึ้น

เหตุการณ์ดังกล่าวเป็นทั้งภาวะ Threatening (คุกคามต่อผู้ป่วยโดยตรง) หรือ Depressivness (ไม่ได้โดนกับตัวเอง แต่โดนกับคนที่ตนเองรัก)

 อาการ 
อาการทั่ว ๆ ไป ได้แก่ กลัว สิ้นหวัง หวาดผวา รู้สึกผิด ละอายใจ โกรธ ไม่มีใครหรืออะไรช่วยได้เลย

 อาการสำคัญ
 เกิดภาพเหตุการณ์นั้น ๆ ซ้ำแล้วซ้ำอีก นึกถึงแล้วนึกถึงอีก
 มักจะพยายามหลีกเลี่ยงสิ่งที่เชื่อมโยงกับสถานการณ์ดังกล่าว เช่น คนที่ขับรถชนคนตาย แล้วไม่กล้าขับรถอีกเลย ดูหนังหรือเห็นอะไรเกี่ยวกับรถก็ไม่ได้
 อาการทางจิตใจ ได้แก่ ตื่นตัว สะดุ้ง ตกใจ ไม่มีสมาธิ เครียดง่ายกับเรื่องธรรมดา

ทั้งนี้ทั้งนั้นสิ่งสำคัญอาการดังกล่าวต้องเป็นต่อเนื่องกันนานกว่า 1 เดือน

 แนวทางการรักษา 
แนวทางการรักษาโดยการใช้ยา
 ใช้ยาแก้ซึมเศร้า เช่น ฟลูอ็อกเซทีน, พาโรเซทีน
 ใช้ยาพวก Adrenergic block agents
 ใช้ยาพวก Antianxiety เช่น Diazepham

แนวทางการรักษาโดยวิธีอื่น ๆ
 Hypnosis สะกดจิต
 Psychotherapy จิตบำบัด
 Anxiety management programme
 Group therapy ให้ผู้ป่วยมาคุยแลกเปลี่ยนประสบการณ์กับผู้ป่วยอื่นที่เป็นเหมือนกัน
# สุนีล ทัตต์
สุนีล ทัตต์ (เทวนาครี: सुनील दत्त) เกิดเมื่อ วันที่ 6 มิถุนายน พ.ศ. 2473 ณ รัฐปัญจาบ เป็นสมาชิกของพรรคคองเกรสอินเดีย เป็น ส.ส. ของรัฐมหาราษฏระ และเป็นดารานักแสดงอาวุโสของอินเดีย มีผลงานภาพยนตร์ที่มีชื่อเสียงของเขาคือ ธรณีกรรแสง อมราปาลี พระเจ้าอชาตศัตรู และรอยรักรอยมลทิน ภรรยาของเขาคือ นรคีส ทัตต์ มีบุตรสามคนได้แก่ สัญชัย ทัตต์, ปรียา ทัตต์ และ Namrata Dutt นอกจากนี้ สุนีล ทัตต์ ได้ร่วมขบวนกับมหาตมา คานธี เพื่อเรียกร้องเอกราชให้กับอินเดีย

สุนีล ทัตต์  เสียชีวิตเมื่อ วันที่ 25 พฤษภาคม พ.ศ. 2548 ด้วยโรคกล้ามเนื้อหัวใจตาย ลอยอังคารตรงริมฝั่งแม่น้ำคงคา ชาวอินเดียทั่วโลกต่างยืนไว้อาลัยในการจากไปของเขา
# แอนอเมริกันอินปารีส
แอนอเมริกันอินปารีส  เป็นซิมโฟนิกโพเอ็ม ผลงานประพันธ์ของจอร์จ เกิร์ชวินในปี ค.ศ. 1928 เป็นหนึ่งในงานประพันธ์ที่มีชื่อเสียงที่สุดของเกิร์ชวิน

เกิร์ชวินแต่งผลงานชิ้นนี้เพื่อบรรเลงโดยวงนิวยอร์กฟิลฮาร์โมนิก จากประสบการณ์ที่เคยใช้ชีวิตช่วงสั้นๆ ช่วงหนึ่งในกรุงปารีส ประเทศฝรั่งเศส An American in Paris - About the Composition เพื่อไปขอศึกษาการประพันธ์ดนตรีคลาสสิกกับคีตกวีมีชื่อ เช่น นาเดีย บอแลงเกอร์ มอรีส ราเวล โดยใช้เสียงดนตรีพรรณนาถึงชีวิตความเป็นอยู่ของชาวปารีเซียง การจราจรขวักไขว่ตามท้องถนน บรรยากาศทั่วไปภายในเมือง 

แอนอเมริกันอินปารีสเปิดการแสดงรอบปฐมทัศน์ที่คาร์เนกีฮอลล์ เมื่อวันที่ 8 ธันวาคม ค.ศ. 1928 ในการแสดงรอบแรก เกิร์ชวินใช้แตรที่ถอดมาจากรถแท็กซีซึ่งนำติดตัวมาจากปารีส มาใช้แสดงประกอบการบรรเลงด้วยแซกโซโฟน และซีเลสตา ซีเลสตา (Celesta) เป็นเครื่องดนตรีประเภทลิ่มนิ้ว มีลักษณะคล้ายเปียโนแบบอัพไรต์ แต่ให้เสียงคล้ายกับกลอกเคนสปีล (Glockenspiel) เพื่อถ่ายทอดบรรยากาศของท้องถนนในกรุงปารีส การแสดงรอบปฐมทัศน์อำนวยเพลงโดยวอลเทอร์ แดมรอสช์

ในปี ค.ศ. 1951 เอ็มจีเอ็มได้สร้างภาพยนตร์เพลง เรื่อง An American in Paris กำกับโดยวินเซนเต มินเนลลี นำแสดงโดยยีน เคลลี และเลสลี แครอน โดยนำผลงานของเกิร์ชวินหลายชิ้นมาใช้ ภาพยนตร์ประสบความสำเร็จ ได้รับการเสนอชื่อเข้าชิงรางวัลออสการ์ 8 สาขา และได้รับรางวัล 6 สาขา รวมทั้งสาขาภาพยนตร์ยอดเยี่ยม Filmsite.org's Greatest Films An American in Paris
# พระเจ้าคาเมฮาเมฮาที่ 1 แห่งฮาวาย
คาเมฮาเมฮา ที่ 1  หรือเป็นที่รู้จักกันในพระนาม คาเมฮาเมฮามหาราช เป็นผู้พิชิตเกาะฮาวาย และก่อตั้งราชอาณาจักรฮาวาย (The Kingdom of Hawaii) ในปี ค.ศ. 1810 

หมู่เกาะฮาวายเกิดจากแนวภูเขาไฟโผล่ขึ้นกลางมหาสมุทรแปซิฟิกทอดยาวต่อเนื่องกันเป็นลูกโซ่ ประกอบด้วยเกาะขนาดใหญ่ที่ปรากฏให้เห็นตามแผนที่ทางภูมิศาสตร์ 8 เกาะและเกาะเล็กเกาะน้อยอีก 124 เกาะ แรกเริ่มเดิมทีเป็นถิ่นอาศัยของชาวพื้นเมืองโปลินีเชียนที่อพยพถ่ายเทข้ามไปมาระหว่างเกาะแก่งต่าง ๆ ในมหาสมุทรแปซิฟิก หมู่เกาะฮาวายแต่เก่าก่อนแยกกันปกครอง ต่อมาภายหลังพระเจ้าคาเมฮาเมฮามหาราช (King Kamehameha the Great) ได้รวบรวมหมู่เกาะเหล่านี้เข้าเป็นอาณาจักรเดียวกันเรียกว่าราชอาณาจักรฮาวาย ปกครองต่อเนื่องสืบมาจนสิ้นรัชกาลในปี ค.ศ. 1872 หรือ พ.ศ. 2415 อันตรงกับรัชสมัยของพระปิยมหาราชของกรุงสยาม

 พระเกียรติ 
 อากิระ โทริยามะ นักเขียนการ์ตูนชาวญี่ปุ่น เปิดเผยว่าเขาได้นำเอาพระนามของพระองค์ไปตั้งชื่อวิชาปล่อยพลังงานของ ซุน โกคู ตัวเอกในเรื่องดราก้อนบอล หลังจากได้เห็นรูปปั้นของพระองค์ในขณะที่ไปเที่ยวฮาวาย โดยในการออกเสียง "คาเมฮาเมฮา": "คาเม" ในภาษาญี่ปุ่นแปลว่าเต่า; คำว่า "ฮาเม" แผลงมาจาก "ฮาเมทสึ" ที่แปลว่าการทำลายล้าง และ "ฮา" แปลว่า คลื่น และแปลเป็นไทยได้ว่า "พลังคลื่นเต่า" หรือ "พลังคลื่นเต่าสะท้านฟ้า"

 แหล่งข้อมูลอื่น 

 Kamehameha Schools Biography of Kamehameha 
 GoHawaii biography of Kamehameha
# เนเวอร์ไมนด์
เนเวอร์ไมนด์  เป็นสตูดิโออัลบั้มชุดที่สองของวงร็อกอเมริกัน เนอร์วาน่า ออกจำหน่ายใน 24 กันยายน ค.ศ. 1991 ผลิตโดย Butch Vig เนเวอร์ไมนด์ ออกจำหน่ายในค่ายดีจีซีเรเคิดส์ นักร้องนำ เคิร์ต โคเบน ที่ค้นหาแนวดนตรีที่นอกเหนือไปจากขอบเขตของกรันจ์แบบซีแอตเทิล โดยพวกเขาได้รับอิทธิพลจากวงดนตรีอย่างพิกซีส์ และใช้แนวเพลงในแบบพลังดัง/ค่อย ของพวกเขา

พวกเขาไม่ได้คาดหวังกับความประสบความสำเร็จด้านยอดขายมาก ทั้งจากวงและค่ายเพลง แต่ เนเวอร์ไมนด์ ก็สร้างความประหลาดใจด้วยความสำเร็จในปลายปี ค.ศ. 1991 เพราะเหตุจากซิงเกิลแรกที่โด่งดังอย่าง "สเมลส์ไลก์ทีนสปิริต" และในเดือนมกราคม 1992 อัลบั้มนี้ขึ้นอันดับ 1 บนชาร์ตบิลบอร์ดแทนที่อัลบั้มของไมเคิล แจ็กสัน ชุด เดนเจอรัส และอาร์ไอเอเอยืนยันยอดขายแผ่นเสียงทองคำขาว 10 แผ่น (10 ล้านชุด) นอกจากนี้ เนเวอร์ไมนด์ ยังทำให้กระแสของอัลเทอร์เนทีฟร็อกกว้างขวางขึ้นสู่ผู้ฟัง นักวิจารณ์ต่างยกย่องว่าเป็น 1 ในอัลบั้มร็อกที่ดีที่สุดตลอดกาล

 รายชื่อเพลง 

หมายเหตุ